钦定古今图书集成/明伦汇编/氏族典/第393卷 > 李充
## 钦定古今图书集成/明伦汇编/氏族典/第393卷 > 李充

按《万姓统谱》：充字仲实，弱冠入上庠。元祐中，擢进士，
除真州司户，秩满，改宣德郎、知临海县。盗起青溪，二
浙州郡相继失守，太守弃城遁去，独与通判李景渊
戮力守御，寇至获全。部使者以闻，诏书奖谕，陟奉议
郎。宣和末，山东盗贼猖獗，远近绎骚，州县疲于奔命，
乃投匕叹曰：“张季鹰发归兴于莼鲈，陶渊明耻折腰
于五斗，吾慕前人固已晚矣。”遂以微文引去。及金骑
长驱，衣冠沦陷，而独从容获免，识者韪之。